แนวโน้มดัชนีเช้าอ่อนลงตามตปท.
นักวิเคราะห์ฯคาดตลาดห้นไทยเช้านี้อ่อนตัวลงแต่ไม่มากเท่าดาวโจนส์ ซึ่งคงเป็นแนวเดียวกับตลาดภูมิภาคให้แนวรับ 1,065-1,060 แนวต้าน 1,070-1,080 จุด
19 ส.ค. 2554

นักวิเคราะห์ฯคาดตลาดห้นไทยเช้านี้อ่อนตัวลงแต่ไม่มากเท่าดาวโจนส์ ซึ่งคงเป็นแนวเดียวกับตลาดภูมิภาคให้แนวรับ 1,065-1,060 แนวต้าน 1,070-1,080 จุด          นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้คาดว่าจะอ่อนตัวลงแต่คงจะไม่มากเท่าดาวโจนส์ที่ปรับตัวลงไป ซึ่งคงเป็นไปในทิศทางเดียวกับตลาดหุ้นอื่นในภูมิภาคเอเชียที่เช้านี้ปรับตัวลงเป็นส่วนใหญ่ ทั้งนี้คงเป็นการรับผลจากตัวเลขเศรษฐกิจของสหรัฐฯที่ออกมาไม่ดี ซึ่งเรื่องนี้นักลงทุนน่าจะรับรู้ไปนานแล้วว่าเศรษฐกิจสหรัฐฯช่วงนี้ยังไม่น่าจะดีขึ้นจริง
นอกจากนี้ การที่ราคาน้ำมันได้ปรับตัวลงมากทำให้อาจมีผลกระทบต่อหุ้นในกลุ่มพลังงานที่อาจปรับตัวลงได้ อย่างไรก็ดีเมื่อหุ้นปรับตัวลงก็เป็นช่วงจังหวะที่น่าจะถือโอกาสสะสมหุ้นที่ดีเข้าพอร์ตได้เหมือนกัน พร้อมให้แนวรับ 1,065-1,060 จุด แนวต้าน 1,070-1,080 จุด